kardosdrur/scandi-wiki huggingface dataset:
Knud Gether

Knud Gether (født 8. december 1946 på Frederiksberg) er en dansk politiker, der 2006-09 var borgmester i Langeland Kommune, valgt for Borgerlisten Langeland.

Knud Gether er uddannet maskinmester og har arbejdet for J. Lauritzen, DSB og A.P. Møller. Han har været underviser på Svendborg Søfartsskole i Svendborg, men tog i 1981 initiativ til at stifte Sydlangeland Maritime Efterskole, som han senere blev forstander for. 

Den politiske karriere begyndte, da han blev medlem af Venstre i 1966 og valgt til kommunalbestyrelsen i Sydlangeland Kommune for partiet i 1977. I 1991 brød han med partiet efter interne uenigheder, og fortsatte som løsgænger frem mod kommunalvalget i 1993. Ved valget fik han mange personlige stemmer – så mange, at han kunne overtage borgmesterposten. Han blev genvalgt ved kommunalvalgene i 1997 og 2001. Da Sydlangelands Kommune som led i strukturreformen blev lagt sammen med de to andre kommuner på øen, blev Gether kommunens første borgmester efter kommunalvalget i 2005, hvor Borgerlisten Langeland med 44 procent af stemmerne blev største partigruppe i den nye kommunalbestyrelse. Knud Gether fik personligt 28 procent af alle afgivne stemmer på øen.

Privat bor han i Rudkøbing. Han er gift med Birgitte Gether. Knud Gether har to børn.

Eksterne kilder/henvisninger 
danskekommuner.dk – Knud Gether 

Borgmestre fra Danmark
Kommunalpolitikere fra Danmark
Personer fra Langeland
Personer fra Frederiksberg
Danskere i 1900-tallet
Danskere i 2000-tallet
Brad Faxon

Bradford John "Brad" Faxon, Jr. (født 1. august 1961 i Oceanport, New Jersey, USA) er en amerikansk golfspiller, der pr. juli 2008 står noteret for 8 sejre på PGA Touren. Hans bedste resultat i en Major-turnering er en 5. plads, som han opnåede ved US PGA Championship i 1995.

Faxon har 2 gange, i 1995 og 1997, repræsenteret det amerikanske hold ved Ryder Cupen. Begge gange med nederlag.

Eksterne henvisninger 

 Spillerinfo 

Golfspillere fra USA
Personer fra New Jersey
5. Maj Plads

5. Maj Plads er en plads beliggende i Svendborg.

Navnets Betydning 
Navnet tilhører historien for krigens afslutning. På pladsen fejres stadig jubilærer fra krigen og der er lys i vinduerne aftenen den 4. maj. Boligselskabet BSB Svendborg opførte boliger på pladsen, de blev taget i brug i 1952/53.

Gader i Svendborg
Kolonnade

En kolonnade (fra fransk colonnade og italiensk colénna, der begge betyder søjle) er betegnelse for en søjlegang eller søjlerække med en eller flere rækker af søjler med overliggende arkitrav.

Kolonnander blev ofte anvendt inden for barok og klassicistisk arkitektur som et galleri foran eller omkring en bygning, som eksempelvis Berninis kolonnade ved Peterskirken i Rom.

Søjlerne kan støtte buer, hvælvinger (buegange) og flade lofter, eller kolonnaden kan på begge sider åbne sig til det frie, som det er tilfældet med Harsdorffs kolonnade ved Amalienborg i København fra 1794.

Kirkearkitektur
Bygningsdele
Søjler og entablement
Frankrigs Division 1 1997-1998

RC Lens vandt Division 1 1997-1998 med 68 point.

Ligatabel 

K=kampe spillet, V= vundet, U= uafgjort, T= tabt, MF-MM= mål for-mål mod, P = Point

Målscorere

Kilder 

1997-1998
Fodbold i 1997
Fodbold i 1998
Æreslegionen

Æreslegionen (fransk: Légion d'honneur) er en fransk fortjenestesorden indstiftet af førstekonsul Napoleon i den franske republik 19. maj 1802. Tanken var at skabe en æresbevisning til erstatning for de kongelige ordener og æresbevisninger, der blev ophævet i 1791 efter revolutionen. Æreslegionen har overlevet alle republikker og kejserdømmer og uddeles fortsat af den franske stat. Republikken Frankrigs præsident er ordenens stormester.

Modtagere 
Som riddere udnævnes personer, der har tjent det offentlige eller erhvervslivet i mindst 20 år og har ydet en ekstraordinær indsats. Som officer skal man have tjent i otte år som ridder og have ydet endnu mere. Hvis man tjener som officer i fem år og igen yder noget ekstraordinært, bliver man udnævnt til kommandør.

Oprindeligt blev ordenen kun uddelt til mænd, før den i 1851 for første gang tildeltes en kvinde: Marie-Angélique Duchemin, som havde gjort en usædvanlig og heltemodig karriere i den franske hær.

Ordenen tildeles ikke kun til personer, men også til byer og militærenheder. Byerne, der har modtaget ordenen, har ofte ydet en indsats i forbindelse med Frankrigs deltagelse i de to verdenskrige. Byer er også dekoreret før 1914.

I alt har 65 franske og fem udenlandske byer i (2012) modtaget ordenen. Ligeledes har 47 regimenter i det franske forsvar modtaget den.

Ordenen uddeles tre gange om året: 1. januar, til påske og den 14. juli.

Grader og Ordenstegn

Eksterne henvisninger 

 
 
 

 
Diplomati
Ordener, dekorationer og medaljer fra Frankrig
Etableret i 1802
Arkitrav

Arkitrav (fra græsk: archi + latin trabs = hoved+bjælke), der også betegnes epistyl, er den vandrette hovedbjælke, som hviler direkte på søjlernes kapitæler i den klassiske arkitektur. I den klassiske græske arkitektur udgør bjælken den nederste, bærende del af entablementet (som i klassisk græske arkitektur består af arkitrav, frise og gesims).

I de græske templer, som fortrinsvis er opført af kalksten eller marmor, varierer arkitravblokkenes længde mellem 2,50 og 4,50 meter. Den længste græske arkitrav findes i Akropolis i Athen, hvor den strækker sig over den brede, midterste indgang. Den består af to blokke som ligger ind mod hinanden og som er 5,43 m lang, 1,15 m høj og 1,44 m bred. I de egyptiske templer findes arkitraver af betydelig større længde.

Arkitraven er forskellig i de forskellige klassiske kategorier af søjler, herunder de forskellige kategorier af søjleordener. 

Kirkearkitektur
Bygningsdele
Antikkens græske arkitektur
Søjler og entablement
Årets fodboldspiller i verden 2003

Årets fodboldspiller i verden 2003 blev vundet af Zinedine Zidane for tredje gang.

Resultater

Mænd

Kvinder 

2003
Fodbold i 2003
Anastasia

Anastasia er et pigenavn, der er den feminine form af Anastasius/Anastasios. Navnet er af græsk oprindelse og betyder "den opstandne". Adskillige kristne martyrer og helgener bar dette navn, og det har gennem tiden især været udbredt i befolkninger, der bekender sig til den ortodokse kristendom.

Blandt varianterne af navnet er Anastacia og Anastasija. I Danmark bærer 710 personer navnet, herunder varianterne, per 1. januar 2020.

Kendte personer med navnet 
 Anastacia, amerikansk popsanger og sangskriver.
 Anastasia Mikhailovna, russisk storfyrstinde og storhertuginde af Mecklenburg-Schwerin.
 Anastasia Nikolajevna, russisk storfyrstinde.
 Anastasija Pavljutjenkova, russisk tennisspiller.
 Anastasija Sevastova, lettisk tennisspiller.
 Anastasija Vertinskaja, russisk skuespillerinde.

Efternavn
 Albert Anastasia, amerikansk mafiaboss.

Navnet anvendt i fiktion 
 Der er lavet flere film om fyrstinde Anastasia Nikolajevna:
 Anastasia (film fra 1956), amerikansk film. 
 Anastasia (film fra 1997), amerikansk tegnefilm.
 Anastasia er navnet på den kvindelige hovedperson i E.L. James' filmatiserede romantrilogi Fifty Shades of Grey

Referencer 

Pigenavne
Årets fodboldspiller i verden 2004

Årets fodboldspiller i verden 2004 blev vundet af den brasilianske Ronaldinho for første gang, Thierry Henry kom på andenpladsen for andet år.

Resultater

Mænd

Kvinder 

Fodbold i 2004
2004
The Sims 2: Apartment Life

The Sims 2: Apartment Life er udvidelsespakke fra Electronic Arts til The Sims 2.

I The Sims 2: Apartment Life kan simmerne bo i lejligheder. Simmerne bor i et nyt nabolag, som hedder Bella bugten (Som er en meget dårlig oversættelse af det engelske navn, der referer til planten "Belladona", som er en plante, der har en historisk sammenhæng med hekse).

Du kan installere op til fire familier pr. lejlighed, og når du vælger lejligheden, kan du vælge hvilken af de fire familier, du vil spille. Ligesom med huse er det kun den familie, du spiller, der bliver gemt, når du forlader spillet. De andre familier får kun opdateret venskaber/fjendskaber.

De kan også få chancen for at komme til de magiske grunde, hvor der er hekse. Simmerne kan selv blive til hekse – gode, onde eller neutrale hekse.

Hekse og lejligheder er det helt store i denne udvidelse, men det er mange små detaljer også der har fået Sims-spillere til at snakke om, at denne udvidelse måske er den bedste til dato.

Af små udvidelser kan nævnes:
 Voksen simmer kan svinge et barn rundt.
 Nyt barnelegepladsudstyr.
 Ny fold-ned-vægseng.
 Nyt stort fjernsyn.
 Din sim kan ligge og kigge på stjerner med sin kæreste.
 Bella Goth statue til nabolaget.

Eksterne henvisninger 
 Officiel hjemmeside for Apartment Life 
 Officiel hjemmeside for Apartment Life

Referencer 

Computerspil fra 2008
2: Apartment Life
Windows-spil
Kolonne (flertydig)

Kolonne er et ord med flere betydninger. Der henvises til:

 Kolonne – lodret række af tal eller bogstaver i eksempelvis et regneark, database en bitmap.
 Kolonne (militær) – betegnelse for personel eller køretøjer, som opstilles el. bevæger sig på række.
 Kolonne (Beredskabsstyrelsen) – enhed inden for Beredskabsstyrelsen, tidl. Civilforsvaret.
 Kolonne (Botanik) – reproduktionsorganerne på en orkidé
 Kolonnechef – stillingsbetegnelse inden for Beredskabsstyrelsen, tidl. Beredskabskorpset.
 Kolonneapparat – er et søjleformet kemisk apparat til destillation, absorption og ekstraktion.
 Kolonnedestillation – er en specifik form for destillation (herunder af eksempelvis alkohol).

Se også
 Femte kolonne – betegnelse for undergravende virksomhed.
 En kolonne på et skakbræt betegnes en linje, og indgår i registrering af skaktræk ved algebraisk notation.
 Kolonnade – en søjlerække
Maiao

Maiao (), tidligere Tupuaemanu, er en ø tilhørende Selskabsøerne i Fransk Polynesien, i den sydøstlige del af Stillehavet. Øen ligger cirka 75 kilometer vest for Moorea og 120 kilometer sydvest for hovedøen Tahiti.  Administrativt hører den under Moorea.  Maiao har et areal på cirka 9 km og har cirka 300 indbyggere. Øen har ingen flyveplads, hvorfor al transport til øen foregår med skib.

Historie 
Maiao menes, som Moorea, at være blevet bosat af polynesere i 900-tallet. Den blev beskrevet af Samuel Wallis i år 1767, dog uden at han besøgte øen.  I 1843 blev øen en fransk koloni og blev indlemmet i Selskabsøerne i det daværende Fransk Oceanien (nu Fransk Polynesien).

Øer i Frankrig
Billy Andrade

William Thomas "Billy" Andrade (født 25. januar 1964 i Bristol, Rhode Island, USA) er en amerikansk golfspiller, der pr. juli 2008 står noteret for 4 sejre på PGA Touren. Hans bedste resultat i en Major-turnering er en 6. plads, som han har opnået ved både US Open i 1992 og ved US PGA Championship i 2001.

Eksterne links 
 Spillerinfo 

Golfspillere fra USA
Personer fra Rhode Island
Rich Beem

Richard Michael "Rich" Beem (født 24. august 1970 i Phoenix, Arizona, USA) er en amerikansk golfspiller, der pr. juli 2008 står noteret for 3 sejre på PGA Touren. Hans bedste resultat i en Major-turnering er hans sejr ved US PGA Championship i 2002, med en sejrsmargen på ét slag til landsmanden Tiger Woods.

Eksterne links 
 Spillerinfo 

Golfspillere fra USA
Personer fra Phoenix
Fred Funk

Frederick "Fred" Funk (født 14. juni 1956 i Takoma Park, Maryland, USA) er en amerikansk golfspiller, der pr. juli 2008 står noteret for 8 sejre på PGA Touren. Hans bedste resultat i en Major-turnering er en 4. plads ved US PGA Championship i 2002.

I 2004 repræsenterede Funk det amerikanske hold ved Ryder Cupen, hvor holdet dog tabte til Europa.

Eksterne henvisninger 

 Spillerinfo 

Golfspillere fra USA
Personer fra Maryland
Jim Furyk

James Michael "Jim" Furyk (født 12. maj 1970 i West Chester, Pennsylvania, USA) er en amerikansk golfspiller, der (pr. september 2010) står noteret for 16 sejre på PGA Touren. Hans bedste resultat i en Major-turnering er hans sejr ved US Open i 2003.

Furyk har syv gange, i 1997, 1999, 2002, 2004, 2006, 2008 og 2010, repræsenteret det amerikanske hold ved Ryder Cupen.

PGA Tour-sejre 
 1995: Las Vegas Invitational
 1996: United Airlines Hawaiian Open
 1998: Las Vegas Invitational
 1999: Las Vegas Invitational
 2000: Doral-Ryder Open
 2001: Mercedes Championships
 2002: Memorial Tournament
 2003: US Open
 2003: Buick Open
 2005: Cialis Western Open
 2006: Wachovia Championship
 2006: Canadian Open
 2007: Canadian Open
 2010: Transitions Championship
 2010: Verizon Heritage
 2010: The Tour Championship

Eksterne henvisninger 

 Spillerinfo 

Golfspillere fra USA
Personer fra Pennsylvania
Jay Haas

Jay Dean Haas (født 2. december 1953 i St. Louis, Missouri, USA) er en amerikansk golfspiller, der pr. juli 2008 står noteret for 9 sejre på PGA Touren. Hans bedste resultat i en Major-turnering er en 3. plads, som han har opnået ved både US Masters i 1995 og ved US PGA Championship i 1999.

Haas har 3 gange, i 1983, 1995 og 2004, repræsenteret det amerikanske hold ved Ryder Cupen.

Eksterne links 
 Spillerinfo 

Golfspillere fra USA
Personer fra Missouri
Priene

Priene (Græsk: Πριήνη, Priēnē) var en by i Oldtidens Grækenland, beliggende i Ionien (der senere blev en del af Anatolien).

Priene blev grundlagt af grækerne omkring 1000 f.Kr. på plateauer på skråningerne af bjerget Mycale, omkring 67 km fra den senere etablerede tyrkiske by Aydin.

På det tidspunkt, hvor byen blev grundlagt strakte den sig fra Middelhavet op til 380 meters højde, men århundreders forandringer af landskabet har i dag skubbet Priene længere tilbage i landskabet.

Grækenland
Antikken
Grækenland i antikken
Todd Hamilton

William Todd Hamilton (født 18. oktober 1965 i Galesburg, Illinois, USA) er en amerikansk golfspiller, der (pr. september 2010) står noteret for to sejre på PGA Touren. Hans bedste resultat i en Major-turnering er hans sejr ved British Open i 2004, hvor han besejrede sydafrikaneren Ernie Els efter omspil.

Eksterne henvisninger 
 Spillerinfo 

Golfspillere fra USA
Personer fra Illinois
Walter Schirra

Walter "Wally" Marty Schirra, Jr. (12. marts 1923 – 3. maj 2007) var en del af den gruppe på syv astronauter NASA valgte til Mercury-programmet, det første amerikanske rumprogram. Shirra var den eneste der fløj i samtlige de tre første rumprogrammer i USA; Mercury-programmet, Gemini-programmet og Apollo-programmet. Han opnåede i alt 295 timer og 15 minutter i rummet. Schirra døde på grund af hjertesvigt.

Ungdom 
Shirra bløv født ind i en flyverfamilie i Hackensack New Jersey. Shirras far, Walter M. Schirra, Sr, var pilot under første verdenskrig og turnerede senere rundt med luftakrobatiske shows sammen med Shirras mor, Florence Leach Schirra, der lavede vovestykker som at gå på vingerne af de fly faderen fløj. Allerede som 15-årig begyndte Shirra selv at flyve til opvisningerne.
Shirra gik på Dwight Morrow High School i Englewood, New Jersey og senere New Jersey Institute of Technology hvor han i 1941 færdiggjorde sin bachelorgrad som flyingeniør.

Eksterne henvisninger 
 Walter Schirra NASA 

Astronauter fra USA
1. division

1. division har flere betydninger:

Sport

Danske 1. divisioner:
 1. division (fodbold) – den næstbedste danske række i Danmarkturneringen i fodbold.
 1. division (1945-1990) - den bedste danske fodboldrække fra 1945-1990
 1. division for kvinder (fodbold) – den næstbedste danske række i Danmarksturneringen i kvindefodbold.
 1. division (amerikansk fodbold) – den næstbedste danske række i amerikansk fodbold.
 1. division (basketball) – den næstbedste danske række i basketball.
 1. division (floorball) - en række i floorball
 1. division (håndbold) – den næstbedste danske række på seniorplan i håndbold for både kvinder og herrer.
 1. division (ishockey) – den næstbedste danske række i ishockey.

Ikke-danske 1. divisioner:
 Adeccoligaen – den næstøverste række i norsk fodbold.
 1. division (norsk håndbold) - en række i norsk håndbold
 Football League First Division – den tidligere bedste række i engelsk fodbold.
 1. division (Welsh Football League) – den næstbedste række i walisisk fodbold.
 1. division (Scottish Football League) – den næstbedste række i skotsk fodbold.
 Primera Division – den bedste række i spansk fodbold.
 Primera División (México) – den bedste række i mexikansk fodbold.
 Primera División de Argentina – den bedste række i argentinsk fodbold.

Militær
 1. division (militær) – betegnelse for forskellige landes militære enheder.

Se også 
 Division 1
 Division
2. division

2. division kan have flere betydninger:
 2. division (militær) – en militærterm for en infanteri enhed.
 2. division (fodbold) – den tredjebedste danske fodboldrække.
 2. division (håndbold) – den tredjebedste danske håndboldrække.
 2. divisjon (Norge) – den tredjeøverste række i norsk herrefodbold
Ben Hogan

William Ben Hogan (13. august 1912 – 25. juli 1997) var en amerikansk golfspiller, der gennem sin karriere vandt hele 64 sejre på PGA Touren. Han vandt hele 9 Major-turneringer, der fordelte sig således:

 US Masters
 1951 og 1953

 US Open
 1948, 1950, 1951 og 1953

 British Open
 1953

 US PGA Championship
 1946 og 1948

I 1997 døde Hogan i en alder af 84 år i Fort Worth i Texas.

Eksterne henvisninger 

 Spillerinfo 

Golfspillere fra USA
Lee Janzen

Lee McLeod Janzen (født 28. august 1964 i Austin, Minnesota, USA) er en amerikansk golfspiller, der (pr. september 2010) står noteret for otte sejre på PGA Touren. Hans bedste resultater i Major-turneringer er hans 2 sejre ved US Open, der faldt i henholdsvis 1993 og 1998.

Janzen har 2 gange, i 1993 og 1997, repræsenteret det amerikanske hold ved Ryder Cupen.

Eksterne henvisninger 
 Spillerinfo 

Golfspillere fra USA
Personer fra Minnesota
Aydin

Aydin (Tyrkisk: Aydın; Græsk: Αϊδίνιο) er hovedbyen i Aydınprovinsen i Tyrkiets Aegean Region. 

Aydin ligger i hjertet af den lavere del af dalen omkring floden Büyük Menderes (Meander Floden) ud mod det Ægæiske Hav i en region der er kend for sin frugtbarhed og produktivitet lige siden Antikken. 

Aydin har siden antikken været et frodigt handelscentrum, og byen har derfor også udgjort et stridsområde for såvel persere, grækere, romere som tyrkere. 

I antikken var byen kendt som først Tralles, senere Güzelhisar og derefter Guzel Hissar indtil byen senere blev opkaldt efter de annatoliske og tyrkiske Beyliks fra Aydınoğlu, som regerede her i det 14. århundrede.

I dag er området mest kendt for sin produktion af figen, skønt der findes et bredt sortiment af landbrugsvarer og en del lettere industri. Derudover har regionens forekomster af antikke efterladenskaber, eksempelvis i Priene, gjort området til et turistområde. Beliggenheden giver et klima, der er rigtig varmt om sommeren og varierer fra lunt til varmt resten af året.

> P

Byer i Tyrkiet
Grækenlands historie
Antikken
Paris-syndromet

Paris-syndromet er en psykisk sygdom, der hvert år rammer omkring et dusin japanske turister – oftest kvinder – i Paris. Fænomenet kan karakteriseres som et ekstremt tilfælde af kulturchok og skyldes kontrasten mellem på den ene side høje forventninger og en idealiseret og romantisk forestilling om byen, og på den anden side den faktiske oplevelsen af byen. 

Paris-syndromet er klassificeret som en type Stendhalsyndrom, idet symptomerne – accelererende hjerterytme (galopperende hjerte) medførende svimmelhed og åndedrætsbesvær – ofte er af samme karakter som beskrevet af den italienske læge Graziella Magherini i bogen "La sindrome di Stendhal" (1989). Det udmønter sig typisk i forskellige former for hallucinationer og vrangforestillinger og kræver psykologisk behandling.

Lægen Youcef Mahmoudia fra Hôtel-Dieu de Paris har karakteriseret det som "en manifestation af psykopatologi, der relaterer sig til rejsen i højere grad end et syndrom hos den rejsende". Det er endvidere beskrevet i en artikel i det franske psykiatriske tidsskrift 'Nervure' i 2004.

Se også 
 Stendhal-syndrom
 Jerusalem-syndrom

Referencer

Eksterne henvisninger 
 Paris Syndrome strikes Japanese: Artikel på BBC News, december 2006 (engelsk)
 Paris Syndrome leaves tourists in shock: Artikel på msnbc, oktober 2006 (engelsk)
 Japanese and the Paris syndrome: Artikel på The Japan Times Online, oktober 2006 (engelsk)
 Liste over bizarre sindslidelser (engelsk)

Syndromet
Psykiske sygdomme
FK Modriča

FK Modriča Maxima en bosnisk-hercegovinsk fodboldklub, der hører hjemme i byen Modriča i Republika Srpska. Den blev grundlagt i 1922 og spiller nu i landets bedste fodboldrække, Premijer Liga. FK Modričas hjemmebane er Maxima Stadion med plads til 8.000 tilskuere.

Klubben rykkede i 2003 op i den bedste række efter at have vundet den regionale Prva Liga Republike Srpske. Det følgende år sejrede den i den nationale cupturnering og fik dermed adgang til UEFA Cup. Det første nationale mesterskab blev vundet i 2007-08. Dette har givet FK Modriča adgang til kvalifikationen til UEFA Champions League 2008-09.

Titler 
Republika Srpska Cup: (1)
2007
Kup Bosne i Hercegovine: (1)
2004
Prva Liga Republike Srpske (1)
2003
Premijer Liga: (1)
2007-08

Ekstern henvisning 
fkmodricamaxima.com 

Fodboldklubber i Bosnien-Hercegovina
Etableret i 1922
Ustersbach

Ustersbach er en købstad i Landkreis Augsburg i Regierungsbezirk Schwaben i den tyske delstat Bayern, med med knap 1.200 indbyggere.

Kommunen ligger omkring 25 kilometer vest for Augsburg i centrum af Naturpark Augsburg-Westliche Wälder. Ustersbach ligger ved jernbanelinjen fra Augsburg-Ulm.

Bydele og landsbyer 

Byer i Bayern
G.L.O.W.

"G.L.O.W." er en sang skrevet af Billy Corgan og indspillet af Smashing Pumpkins i maj og juni 2008. Sangen blev udgivet som single via iTunes d. 4. november 2008 og blev ligeledes udgivet i forbindelse med computerspillet Guitar Hero World Tour, der udkom d. 26. oktober 2008, i en special downloadpakke med bl.a. "The Everlasting Gaze" og "1979" d. 4. december 2008.

"G.L.O.W." blev spillet i amerikansk radio første gang d. 29. september 2008 på radiostationen Q101, som også tidligere har været de første til at spille Billy Corgans og Smashing Pumpkins' nye sange. "G.L.O.W." er hverken en del af Smashing Pumpkins' sjette album Zeitgeist eller bandets syvende Teargarden by Kaleidyscope, men sangen er dog co-produceret af Bjorn Thorsrud, der også arbejdede som producer på Zeitgeist (2007) og bandets akustiske ep American Gothic (2008). Singlen blev kun udgivet digitalt i USA på en "digital 45" sammen med "Superchrist".

Digital 45 

 "G.L.O.W."
 "Superchrist"

Musikvideo 

Musikvideoen til "G.L.O.W." blev offentliggjort eksklusivt på bandets MySpace-website d. 2. december 2008. Musikvideoen er instrueret af Justin Coloma.

Live 

"G.L.O.W.", der udelukkende er indspillet af Billy Corgan (sang, guitar og bas) og Jimmy Chamberlin (trommer), blev debuteret live allerede på en mindre turné i Australien i august 2008. Lige siden har bandet spillet sangen live ved de fleste af dets koncerter, samt en række prisuddelinger, heriblandt Scream Awards, og releasepartyen til Guitar Hero World Tour.

Referencer 

Smashing Pumpkins-sange
Sange fra 2008
Pokalturneringen i floorball 2008 for herrer

Pokalturneringen i floorball 2008 for herrer var 2008-udgaven af Pokalturneringen for herrer i floorball, der er en årlig tilbagevendende turnering. Turneringen blev spillet over 4 runder samt en afsluttende finale. De fire runder var alle opdelt i to afdelinger, Øst og Vest. De enkelte kampe var besluttet ved lodtrækning og kampene spilledes på tværs af liga/division. Turneringen blev vundet af Hafnia FC, der i foråret 2008 ligeledes vandt UMBRO-Ligaen.

Afdeling Vest

Første runde

Oversiddere 
Bjerre Millennium 2000

Anden runde

Tredje runde

Fjerde runde

Femte runde

Afdeling Øst

Første runde

Oversiddere 
Lyngby FF

2. runde

Oversiddere 
Vallensbæk Floorball

Tredje runde

Fjerde runde

Finalen 

Floorball i Danmark
Sport i 2008
Hans Neergaard

Hans Peter Neergaard (29. juli 1865 i København – 16. juni 1926) var en dansk skuespiller, som udover at være engageret på Århus teater også har medvirket i en kort række stumfilm.

Filmografi 
 1910 – Afgrunden''' (som Peder Svane, præst; instruktør Urban Gad)
 1910 – En Rekrut fra 64 (som fløjmanden; instruktør Urban Gad)
 1911 – Gøglerblod (ukendt instruktør)
 1913 – Kærlighed gør stærk (som H. Nørvang, direktør for skibsværft; ukendt instruktør)
 1915 – Fangen paa Zora'' (som Grev Orloff; ukendt instruktør, 1915)

Eksterne henvisninger 
 

Stumfilmskuespillere fra Danmark